Denne veiledningen gjelder Duett Win.
Ved utskrift av faktura kan du i dialogen automatisk legge til et fakturagebyr på fakturaene. Gebyret kan legges til på alle fakturaer eller på utvalgte fakturaer.
Gebyret legges til ved å klikke på knappen 'Avansert' nederst til høyre i dialogen. Dialogen utvides og du får opp nye valgmuligheter. Merk først av for '..automatisk fakturagebyr'. Angi gebyrets størrelse og varenummeret som skal vises på fakturaen, og som inntekten skal føres mot. Dersom man ikke ønsker gebyr på alle fakturaene, har man to alternativer for å gjøre utvalg;
Fakturaens beløpsstørrelse. Dersom du ønsker gebyr på summer under et angitt beløp, merker du av for 'Bare legg fakturagebyr på fakturaer med bruttosum mindre eller lik følgende beløp;' og angir beløpets størrelse, og/eller
Kundetilknytning. Dersom kunden er knyttet til en bestemt kundegruppe merker du av for 'Bare legg fakturagebyr på fakturaer hvor kunden har en av følgende tilknytninger:' og angir aktuell tilknytning.
Det opprettes automatisk en varelinje på fakturaen og inntektene blir bokført inn i regnskap på lik linje med øvrige varelinjer.
Har du modulen Ordre kan du også legge på automatisk gebyr og frakttillegg ved oppretting av en ordre. Oppsett for dette ligger på arkfane Ordre i Klientregisteret. Da kan du unnta enkeltordre fra gebyrer f.eks. når dette er avtalt med kunden.